DIN VOLUMUL URCUȘ 


— CUPA 


Cuget revărsat peste țărmi de poezie. 
Mâl de iad cu cereşti aluviuni. 
Sâmburii de azur au rodit erezie. 
Singură bezna-mi izvori minuni. 


Albastre râpi de raiuri n-oi mai privi vreodată. 
Căci văd mereu și-aievea cu pumnii răzvrătiți 
Din cer până-n adâncu-mi vărsându-se surpată 
O neagră cataractă de îngeri prăvăliți. 


În piatră-nchipuită de-atuncea, rob cioplirii. 
Îmi tăinui nemurirea ca pe-o faptă rea. 
Lucrez fără hodină la forma fericirii 

Și n-am decât o mână cu cu colb de cer în ea. 


Dar ce-nrudiri cu zeii pe piscuri mă ridică 

În sulițe cu sacră cunună de noroc? 

Cum Cum am cuprins fecioara în brațul fără frică. 
Cu piatra fericirii m-au lapidat pe loc. 


II 


Somn roditor de vise ubri peste gheene 
Şi-n ochii ce păstrează domesticitul foc 
Sub pleoape pânditoare cu aripe de gene 
Am găzduit surâsuri şi lacrimi la un loc. 


Pe cin să-mi razim plânsul şi frageda lui mare 
Cu rădăcini în moarte când văd fără să stea 
Prin mintea nopții luna trecând ca o visare 

Şi amintirea zilei luând chip tăiat în stea? 


Mă mângâiam cu basmul zidirii pământene. 
Prin slavă albe imnuri de nori călătoreau. 
Păuni ca heruvimii cu ochi sădiţi în pene. 

Și lupii ca păstorii nostalgic buciumau. 


III 


Când galbena vecernă a toamnei iar mă arde. 
Din occident de pară în ceasul dens de dor. 
Lin pasărea ursitei se lasă peste coarde 

Și alăuta pieptului îmi auie a zbor. 


În alba-i vistierie de oase puse-n furcă 
A eroica tristeţe a lumii a-mpietrit. 
Auzi-l greu din aur lăuntric cum se urcă 
Sunetul sufletului sleit. 


IV 


Dar golfurile noastre noian de vânt le bate 
Zăcem moşii de carne pe-un bărăgan polar. 
Și în duiumul de singurăte 

Inimile-ntre noi stau pietre de hotar. 


Mai sus ca un luceafăr sau și mai depărtate 
Sunt albele ei glezne sub norul recii rochi. 
Poiana luminoasă a frunţii aplecate 

Cu iezerele verzilor ei ochi. 


Boltisem vremea-n jurul molaticei copile... 
Mi-a luat-o-n afunzișuri când au trecut în drum 
Pe sub arcada celei mai joase dintre zile 
Corăbiile toamnei cu punțţile de fum. 


Intârziasem singur pe câinele gândirii 
Şi-n zid de versuri umbra iubitei am închis: 
Cine va bate lumea cu varga nemuririi. 


Să trec la ea prin moarte pe-un cald nisip de vis? 
V 


Că m-am cioplit în trepte să urc spre paradisul 
În care doarme urma aprinsului meu pas? 

Din toată limpezimea de templu mi-au rămas 
Coloanele tristeții pe care-mi sprijin visul. 


Mi-e trupul hărțuită merindă a iubirii 

Și zimţi fierbinţi de simţuri misteru-i zdrenţuiesc. 
Unde-i puternica dimineaţă a înfăptuirii 

Când numerele cântă şi linii dănțuiesc? 


Cum poți senina cheie a vrjilor în mână. 
Coboară, poezie, în adâncimi de chin. 
Descuie duhul veșnic din veacuri de țărână 
Şi-ntinde-i rece cupa, tu, limpede stăpână. 
Ascultătoarea-mi formă s-o umple iar deplin. 


VI 


Păstăile-amintiriiuscate sună stranii 

Din ghimpi de dor și boabe sălbatice de ură. 
Respir pustiu și ciudă, mă-nec în vreme, anii 
M-acopăr, trec de umeri, m-a ajung până la gură. 


Departe tinereţea și-a scuturatbolizii. 
Surâsu-i meteoric fu scrum. Din clipa când 
Iubirea peste suflet vărsă-ndelung acizii 

Am fostt întreg o spumă de humă rea... Acum 


Ascult cum calcă ceasul cel mai înalt... Ce plin. 
Ce pur şi singuratic, descătuşat din vreme. 

Cu pas etern... și-n cupa lăuntrice-i poeme 

Pe fund de vis durerea cristalizează lin 


— ARTĂ TÂRZIE 


Nu mă cunoaște moartea. Cobor mai trist din munte. 
Spre marea premenită cu vaste amărăciuni. 
Amurgul zace putred, mâhnirile-s cărunte. 

Vreau tânără durere cu proaspete minuni. 


Îmi pipăi amintirea, doar marmură şi oase. 
De-aş mai avea vedenii, iubita din trecut 
Cu avuţii de plete și stinse mâini frumoase 
S-o culc întreimagini și somnul să-i sărut. 


Mă în cordez pe noaptea puternic-a voinţei. 
Chemarea strălumească zăvoarele-a deschis 
O văd, pe fruntea-i albă acropolă a minții. 
Păstrează trăinicia ruinii unui vis. 


O, inima plesnească în copciile humei. 

Plecat întreg de-acuma pe-al vremilor nisip. 
Domol plimb clarul deget al gândului i-al lumii. 
Din linii adorate îi plăsmuiesc un chip. 


— MIORIȚA 


Când sufletul arsese amurgu-i de fosfor. 
Din mâinile-așteptării căzu o amintire; 
Natura viitoare, desprinsă cu uimire 

Din ramuri reci de sânge, liane lungi de dor. 


Și somnul dintr-odată nerăbdător de mare 

Îmi fu o deşteptare severă în adânc. 

Mă logodeam cu Moartea şi într-un larg de mare 
Îi azvârleam din deget senin inel de gând. 


Striga eternitatea sălășluită-n mine. 

Din fiecare lucru îi răspundea o soră 

Și albele alaiuri, perechi, nuntind senine. 
Urcau din fundul vieţii, cu sufletul la proră. 


Porneam spre curți eterne cu car de stele zestre 
Dar rămâneau în poartă dureri domesticite. 
Și-nchisă în iatacuri, cu braţe rătăcite. 
Melancolia lumii se arată-n ferestre. 


— ÎN ZORI 


Simţi tu mirosul zilei care-ncepe? 
Vezi verdele? El se deşteaptă-ntâi. 
Un freamăt alb colindă cerul de pe 
Colina pusă nopții căpătâi. 


Treci prin grădini cu limpede făptură. 
În frunze poamele ţin ochi deschişi. 
Un măr te-atinge-amintitor pe gură. 
Trup lin de șarpe lunecă-n tufiş. 


Sparg agrişe de rouă pe-o sulfină 
Şi din hățişul umbrelor mă duc. 
Cărare prin lăstare de lumină 
Către suișul inimii s-apuc. 


Pun flamure de zori pe-un mărăcine. 
Opresc un cerb cu gândul speriat. 
Oriunde o întind mi-ajunge mâna... Cine 
N puterea dimineții m-a urcat? 


— PLÂNS DE TOAMNĂ 


Bat lung peste țară 
Reci ramuri de vânt 
Și codrul de ceară 
Miroase a sfânt. 


Vin zile cărunte... 
Spre văile moi 

Se lasă mărunte 
Dulci neguri de oi. 


Cocoare gonace 
Pe-un cer pământiu 
Spre calde conace 
Aceleași căi scriu 


Şi-n poala zăbună 
A norilor orbi 
Văzduhull adună 
Sinoade de corbi. 


Dezmierzi o lumină? 
Se stinge... De-acum 
Ți-e mâna de tină. 
Obrazul de fum. 


— TOAMNA LA BALTĂ 


Păianjeni albi atârnă-n cer 
Şi-n piepturi negura stă gravă. 
Pier iar cocorii în mister 

Și toată slava e bolnavă. 


Ca pelicanu-n zbor atins 

Spre ghioluri soarelese-nclină. 

Pe zdreanţa toamnei mari s-au prins 
Medalii triste de lumină. 


Curând amurgulde tutun 

Se strânge gata de zburat. 

Şi-n ochiuri iuți de vânt nebun 
Lung stuful sufletul și-a dat. 


Bat, cârduri, aripi mici de ploaie. 
Dar dorul prin colibe stând 

Larg peste lume îşi dezdoaie 
Adâncul unui cer de gând. 


— FRAGMENT DINTR-UN ARC DE TRIUMF LUI BEETHOVEN 


Ascult plecat sub arcul simfonic al durerii 
Coloanele sonore pornite către stele. 
Arteziene imnuri din marmora tăcerii. 
Melodice săruturi de îngeri, copitele. 


Pe uriașe friză de muzică stau salbe 

Zeiţele cântării, eterne simfonii. 

Sonatele fecioare, cu line trupuri albe. 
Cununi de ritm, centauri de allegro-n bătălii. 


Triumf săpat în blocuri de sunete boltite. 

Victorii iuți cu aripi de armonii în vânt. 

În lănci de țipăt steaguri de plâns, rugi despletite. 
Eroul dus pe braţe de marșuri la mormânt... 


— SCUTUL MINERVII 
lui Ion Pillat 


Îți încordaşi în suflet senina ta cruzime 

Şi vers cu vers ca Hercul luptând să-nvingi, tăcut. 
Poema ca pe-o hidră cu capete de rime. 

Cu gândul şi cuvântul eroic te-ai bătut. 


Tăiat stă în sonete un vis din înălțime. 
Isprava lapidară în cer a străbătut. 
Misteriosul înger păgân, peste mulțime. 
Minerva luminata te-nalţă azi pe scut. 


Ţi-ai stins în piept ecoul de aur al iubirii. 
Pui patimii zăbală şi frâu închipuirii. 
Cleştarul minţii tale zeiței dând în pază. 

Şi simți cum prin amurgul de lut al tinereţii 


Altoi de nemurire pe sterpul trunchi al vieţii 
Un zeu se zbate-n tine când ea te-mbrățișează. 


— HELADA 


Nu te-am văzut aievea... Mi-a încă barbari ochii 
Pe treptele cu piepturi bălana n-am urcat. 
N-am lepădat sub dafini cojocul asprei Dochii. 
Dar dacă ești, Heladă, aşa cum te-am visat. 


Cu soarele de-a pururi încinse-n cuunie. 
Demarmoră severă, de foc și avânt. 

Prin horbota de golfuri cu apămicșunie 
Azurul, marea, dorul se ţes şi-ţi fac veşmânt. 


Chenare de ciclade te-nconjoară, unică 

Pe zarea de zambilă te-ntrezăresc prin pini 
Când îți azvârli amurguri de vin peste tunică 
Și beau centauri aur în piscuri de lumini. 


Lângă fântâni cu suflet şi buze de răcoare 
Mă-ntâmpină la umbră păstorii tăi frumoși 
Şi mă primesc deodată măreţe, în picioare. 
Tăcute-areopaguri de sombri chiparoși. 


Ogoarele de statui rodesc adânc şi-acuma. 
Și hore de coloane, coline rând la rând. 
Dezastrele divine ți-nsămânţară huma 
Sub arşiţe înalte în lungi amiezi de gând. 


Imens troian de artă Acropole sclipeşte... 

Ce viscole de geniu suflară-acolo-n șes 

De-au strâns nămeţi de blocuri, clădind dumnezeieşte 
Și-au cetluit lucrarea cu veşnic înţeles? 


Stafia nemuririi în orice colț tresaltă. 
Din gropi în loc de oase, cu tragic zâmbet pur 
les pietre descântate cu mâini de vis și daltă: 
Eternitate albă închisă-ntr-un contur. 


Dar de pe umeri noapte-ţi culege porumbeii 
Și scutul ei de stele stă sus peste vieți. 

Cu limpezi sâni din care au supt în leagăn zeii. 
Tu dormi pe zăcăminte întregi de frumuseți. 


Cum aş muri în tine!... la-mi paşii reci şi du-mi-i... 
Senini la prora vremii peste genuni trecuți. 
Eroii tăi la gură duc buciumile lumii: 
„Destinul nu e cârjă, ci paloş, să te-ascuţi!” 


